ราชสหพันธ์ฟุตบอลสเปน
ราชสหพันธ์ฟุตบอลสเปน () หรือ เอร์เรเฟฟ () เป็นหน่วยงานที่ทำหน้าที่ดูแลกิจการฟุตบอลต่าง ๆ ในประเทศสเปน ก่อตั้งขึ้นเมื่อปี ค.ศ. 1913 โดยสืบทอดองค์กรมาจากสหพันธ์สโมสรฟุตบอลสเปน () ซึ่งได้รับการก่อตั้งในปี ค.ศ. 1909 ปัจจุบันสหพันธ์มีสำนักงานใหญ่อยู่ที่นครฟุตบอลในเมืองลัสโรซัส ทางทิศตะวันตกของกรุงมาดริด
เซลตาเดบิโก
ราชสโมสรเคลต์แห่งบิโก () หรือที่เรียกว่า เซลตาเดบิโก, เซลตาบิโก และ เซลตา เป็นสโมสรฟุตบอลสเปน ตั้งอยู่ในเมืองบิโก แคว้นกาลิเซีย ประเทศสเปน ปัจจุบันลงแข่งขันในลาลีกา โดยก่อตั้งขึ้นตั้งแต่ 23 สิงหาคม พ.ศ. 2466 จากการรวมตัวกันของเรอัลบิโกเอสปอร์ตินกับเรอัลฟอร์ตูนาฟุตบอลกลุบ โดยมีฉายาว่า "โอสเซเลเตส" (เหล่าชุดฟ้า) ซึ่งมีชุดเหย้าเป็นเสื้อสีฟ้าและกางเกงสีขาว มีสนามเหย้าชื่อบาลาอิโดส สามารถจุผู้ชมได้ 29,000 คน ชื่อสโมสรมีที่มาจากชาวเคลต์ซึ่งเคยอาศัยอยู่ในแถบพื้นที่นี้ เซลตาเดบิโกมีเดปอร์ติโบเดลาโกรุญญาเป็นทีมคู่แข่งในการแข่งขันกาลิเซียนดาร์บี